सर्वेक्षण के मुताबिक सालाना आधार पर वेतन वृद्धि के पूर्व स्तर में बने रहने के बावजूद भी भारत एशिया प्रशांत में अग्रणी बना हुआ है। चीन में वेतन वृद्धि 6.7 प्रतिशत, फिलीपीन में 5.8 प्रतिशत, मलेशिया में 5.1 प्रतिशत, सिंगापुर में 4 प्रतिशत, ऑस्ट्रेलिया में 3.2 प्रतिशत और जापान में 2.5 प्रतिशत रहने की उम्मीद है। एआन इंडिया कंसल्टिंग के पार्टनर आनंदोरूप घोष ने कहा, कौशल की कमी चिंता की मुख्य वजह रही। कंपनियां बेहतर प्रदर्शन करने वालों की पहचान और भुगतान करने के लिये अधिक सतर्कता बरत रही हैं।